Document ID: 32006D0769

KOMMISSIONENS BESLUTNING
af 31. oktober 2006
om opstilling af en liste over regioner og områder, der er berettiget til støtte fra Den Europæiske Fond for Regionaludvikling i henhold til delmålene vedrørende grænseoverskridende og tværnationalt samarbejde under målet om europæisk territorialt samarbejde i perioden 2007-2013
(meddelt under nummer K(2006) 5144)
(2006/769/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden (1), særlig artikel 7,
efter høring af Koordinationsudvalget for Fondene, der er omhandlet i artikel 103 i forordning (EF) nr. 1083/2006, og
ud fra følgende betragtninger:
(1)
I henhold til artikel 3, stk. 2, litra c), i forordning (EF) nr. 1083/2006 går målet om europæisk territorialt samarbejde ud på at styrke dels det grænseoverskridende samarbejde ved hjælp af fælles lokale og regionale initiativer, dels det tværnationale samarbejde ved hjælp af foranstaltninger, som bidrager til integreret territorial udvikling i tilknytning til Fællesskabets prioriteter.
(2)
Ifølge artikel 7, stk. 1, første afsnit, i forordning (EF) nr. 1083/2006 er Fællesskabets regioner på NUTS III-niveau langs alle de indre og visse ydre landegrænser og alle Fællesskabets regioner på NUTS III-niveau langs søgrænserne, som hovedregel med højst 150 kilometers indbyrdes afstand, berettiget til støtte fra Den Europæiske Fond for Regionaludvikling under målet om europæisk territorialt samarbejde, under hensyn til eventuelle nødvendige tilpasninger for at sikre sammenhæng og kontinuitet i samarbejdsforanstaltningerne.
(3)
Ifølge artikel 7, stk. 2, i forordning (EF) nr. 1083/2006 er også tværnationale områder berettiget til støtte.
(4)
Der skal i overensstemmelse med ovenstående opstilles lister over støtteberettigede regioner og områder.
(5)
De i denne beslutning fastsatte foranstaltninger er i overensstemmelse med udtalelse fra Koordinationsudvalget for Fondene -
VEDTAGET FØLGENDE BESLUTNING:
Artikel 1
Med henblik på grænseoverskridende samarbejde, jf. artikel 7, stk. 1, i forordning (EF) nr. 1083/2006, er de regioner, der er berettiget til støtte fra Den Europæiske Fond for Regionaludvikling under målet om europæisk territorialt samarbejde, opført på listen i bilag I.
Artikel 2
Med henblik på tværnationalt samarbejde, jf. artikel 7, stk. 2, i forordning (EF) nr. 1083/2006, er de områder, der er berettiget til støtte fra Den Europæiske Fond for Regionaludvikling under målet om europæisk territorialt samarbejde, opført på listen i bilag II.
Artikel 3
Denne beslutning er rettet til medlemsstaterne.
Udfærdiget i Bruxelles, den 31. oktober 2006.

Labels: 15
19
5